కరోనా రక్షణ పరికరాలు కావాలంటూ పాక్ లో వైద్యుల ఆందోళన.. లాఠీఛార్జ్‌, అరెస్ట్‌!
07-04-2020 Tue 11:58
బలూచిస్థాన్‌ రాజధాని క్వెట్టా నగరంలో ఘటన
తమకు సరైన సదుపాయాలు లేవని వైద్యుల నిరసన
సమర్థించుకున్న బలూచిస్థాన్‌ ప్రభుత్వం
పాకిస్థాన్‌లోని బలూచిస్థాన్‌ రాజధాని క్వెట్టా నగరంలో దాదాపు 50 మందికిపైగా వైద్యులను పోలీసులు అరెస్టు చేశారు. కరోనా వైరస్‌ వ్యాప్తి కట్టడికి పనిచేస్తోన్న తమకు వ్యక్తిగత రక్షణ పరికరాలు (పీపీఈ), మాస్కులు వంటి సరైన సదుపాయాలు లేవని నిరసన తెలపడమే వారు చేసిన తప్పు. వైద్య సిబ్బందికి అవసరమైన పరికరాలను అందించాల్సిన ప్రభుత్వం వాటిని అందించకపోగా కరోనా రోగులకు వైద్యం చేస్తోన్న వారిపైనే లాఠీచార్జ్‌ చేసి అరెస్టు చేయడం పట్ల విమర్శలు వస్తున్నాయి.
పీపీఈ కిట్లను అందించాలని కొన్ని వారాలుగా వైద్యులు ప్రభుత్వాన్ని కోరుతున్నప్పటికీ ప్రభుత్వం వారి విజ్ఞప్తిని పట్టించుకోలేదు. చివరకు ఆసుపత్రి ముందే వైద్యులు నిరసన తెలిపారు. అక్కడి నుంచి సీఎం ఇంటికి వెళ్లి ఈ విషయాన్ని ఆయన దృష్టికి తీసుకురావాలనుకున్నారు. దీంతో అక్కడకు వచ్చిన పోలీసులు లాఠీచార్జ్‌ చేశారు.
కాగా, పాకిస్థాన్‌ వ్యాప్తంగా వైద్య సిబ్బంది పీపీఈల కోసం విజ్ఞప్తులు చేస్తున్నారు. పాక్‌లో కరోనా పాజిటివ్‌ కేసుల సంఖ్య క్రమంగా పెరిగిపోతోంది. ఇప్పటివరకు ఆ దేశంలో 3,469 మందికి కరోనా సోకింది. 50 మంది మృతి చెందారు.
karona rakshana parikaraalu kaavaalantuu pak loo vaidyula aandolana.. lathicharse, aresse!
07-04-2020 Tue 11:58
baluchisthanni rajadhani quetta nagaramlo ghatana
tamaku saraina sadupaayaalu levani vaidyula nirasana
samarthinchukunna baluchisthanni prabhutvam
paakisthaannelooni baluchisthanni rajadhani quetta nagaramlo daadaapu 50 mandikipaigaa vaidyulanu poliisulu arestu chesaru. karona vairism vyaapti kattadiki panichestonna tamaku vyaktigata rakshana parikaraalu (pp), maaskulu vanti saraina sadupaayaalu levani nirasana telapadame vaaru chesina tappu. vaidya sibbandiki avasaramaina parikaraalanu andinchaalsina prabhutvam vaatini andinchakapogaa karona rogulaku vaidyam chestonna vaaripaine lathicharse chesi arestu cheyadam patla vimarsalu vastunnaayi.
pp kitlanu andinchaalani konni vaaraalugaa vaidyulu prabhutvaanni korutunnappatiki prabhutvam vaari vignaptini pattinchukoledu. chivaraku aasupatri munde vaidyulu nirasana telipaaru. akkadi nunchi cm intiki velli ee vishayaanni aayana drushtiki teesukuraavaalanukunnaa. deentho akkadaku vachina poliisulu lathicharse chesaru.
kaga, pakisthanni vyaaptamgaa vaidya sibbandi pplaeela kosam vignaptulu chestunnaru. paaklo karona pajitive kesula sankhya kramangaa perigipotondi. ippativaraku aa desamlo 3,469 mandiki karona sokindi. 50 mandi mruti chendaaru.